Callisphyris

Callisphyris er en slekt av biller som tilhører familien trebukker (Cerambycidae). De kan kjennes på lang, slank kropp og sterkt forkortede dekkvinger.

Utseende 
Middelsstore til ganske store (20-35 millimeter), lange og slanke trebukker med reduserte dekkvinger. Flygevingene kan ulikt de aller fleste andre biller ikke foldes inn under dekkvingene. Antennene er tynne og kortere enn kroppen. Pronotum er rundet til sekskantet, dekkvingene er ofte gulbrune eller brunrøde, kraftig innsnevret bakover, i den bakre delen redusert til smale fliker. Beina er lange, baklårene kølleformede, leggene på bakbeina ofte utvidete i spissen med tette, utstående hår.

Levevis 
Disse billene har larver i hardt, dødt trevirke. De voksne billene, som ligner sterkt på vepser, tar trolig ikke næring til seg. De er livlige insekter som flyr godt.

Ubredelse 
Slekten er utbredt i Chile og Argentina.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien kortvingebukker, Necydalinae Latreille, 1825 – ca. 70 arter, 2 i Europa
 Slekten Callisphyris Newman, 1840
 Callisphyris apicicornis Fairmaire & Germain, 1859
 Callisphyris crassus Barriga & Peña, 1994
 Callisphyris ficheti Barriga & Peña, 1994
 Callisphyris fritzi Cerda, 1968
 Callisphyris leptopus Philippi F., 1859
 Callisphyris macropus Newman, 1840
 Callisphyris molorchoides (Guérin-Méneville, 1839)
 Callisphyris odyneroides Fairmaire & Germain, 1864
 Callisphyris pepsioides Barriga & Peña, 1994
 Callisphyris rufiventer (Philippi R., 1859)

Kilder

Eksterne lenker 
 
 BioLib - Necydalini 
 Oversikt over amerikanske arter, med lenker til bilder 
 Nettside om Callisphyris apicicornis
 Nettside om Callisphyris leptopus

Trebukker
Necydalinae
Chiles insekter
Argentinas insekter
Biller formelt beskrevet i 1840
Dyr formelt beskrevet av Edward Newman